Princíp, na ktorom laserové zariadenie funguje, tvoria tri hlavné zložky, a to selénový fotovalec, toner a zažehlovacie valce. Tlačiareň v prvom rade spracúva informáciu o tlačenej stránke a ukladá si ju do pamäte. Dané dáta následne prenesie na fotovalec, na ktorom laserový lúč vytvára požadovaný obraz. Prášok z tonera sa pri tlači prichytáva na laserom označené miesta na valci. Potom prichádza na rad kontakt s papierom. Na papier sa prášok dostáva pomocou zažehlovacieho valca, ktorý pracuje pri teplote 200 °C. Pôsobením tepla nám prášok vytvára na papieri tlačený obraz.\r